उज्जैन. महाकाल मंदिर क्षेत्र में मांस की दुकानों पर प्रतिबंध लगाने के कलेक्टर के कथित आदेश के बाद स्वर्णिम भारत मंच की ओर से शुक्रवार को गुदरी चौराहे से आभार रैली निकाली गई।
मिर्जा नईम बेग मार्ग पर एक दुकानदार से विवाद और आपत्तिजनक नारे लगाने से विशेष समुदाय के लोगों ने उग्र होकर रैली पर पथराव कर दिया। देखते ही देखते दोनों पक्षों के सैकड़ों लोग आमने सामने हो गए।
हालात को नियंत्रित करने के लिए टंकी चौक इलाके में भारी संख्या में पुलिस फोर्स पहुंच गया। लोगों को खदेड़ने के लिए पुलिस ने मामूली बल प्रयोग भी किया। पुलिस ने दुकानदार की शिकायत पर दो नामजद व 18-20 अज्ञात लोगों के खिलाफ बलवा और धार्मिक भावना भड़काने का मुकदमा दर्ज किया है। एसपी और कलेक्टर ने भी इलाके का दौरा कर लोगों से शांति बनाए रखने की अपील की।
धड़ाधड़ बंद हो गईं दुकानें
स्वर्णिम भारत मंच के संयोजक दिनेश श्रीवास्तव ने बताया कि उन्होंने कलेक्टर को आभार जताने के लिए रैली निकाली थी, लेकिन मिर्जा नईम बेग मार्ग पर एक पक्ष के दर्जनों लोगों ने धार्मिक नारे लगाते हुए पथराव शुरू कर दिया। लोगों ने धड़ाधड़ दुकानें बंद करना शुरू कर दिया। इधर, इंदौर रेडीमेड दुकान के मालिक इंसाफ खान का कहना था कि लोग उसकी दुकान में घुस आए थे।
hin_Deva hin_Deva hin_Deva hin_Deva hin_Deva